Sura 67.
S  u  r  a    LXVII

ur'an časni(Tomislav Dretar)
Religija

K  r  a  lj  e  v  s  t  v  o

U ime Allaha:
Onog koji čini milosrđe,
Milosrdnog.

1	Blagoslovljen budi onaj koji 
	  u svojim rukama drži Kraljevstvo
	–on je nadmoćan nad svakom stvari –
2	onaj koji je stvorio život i smrt
	za vas iskušati
	i upoznati tako onoga među vama koji radi bolje.
	– On je Svemogući;
	   on je onaj koji oprašta –

3	Blagoslovljen budi onaj koji je stvorio 
	   sedam nebesa jednih iznad drugih,
	a da ti ne vidiš nikakve pukotine
	u stvaranju Milosrdnoga.

	Okreni oči!
	Opažaš li ti kakav prolom?
4	Potom, dva puta još, okreni oči!
	Tvoj će se vid vratiti k tebi, umoran, iscrpljen…

5	Mi smo najbliže nebo uresili svjetlilima
	koja smo pripravili da se ima čime kamenovati Zloduhe
	i za njih smo pripravili kaznu Žeravnika.

6	Kazna Pakla
	namijenjena je onima koji ne budu vjerovali
	  svojem Gospodaru.
	– Kojeg li gnusnog svršetka –

7	Kad su oni unutra bačeni,
	oni čuju rikanje,
	dok Pakao vrije
8	jer je on spreman prsnuti žestine.

	Svaki put kad je jedna grupa u njeg bačena,
	njegovi čuvari nju upitaju:
	« Nije li jedan upozoritelj stigao do vas? »

9	Oni kažu:
	« Da, jedan je upozoritelj stigao k nama,
	ali mi smo rekli da laže
	i još smo rekli:
	« Allah  nije ništa spustio,
	vi ste sigurno potonuli
	u jednu duboku zabludu. »

10	Oni su rekli:
	« Da smo mi čuli
	  ili da smo rasumjeli,
	mi ne bismo  bili
	  u broju gostiju Žeravnika .

11	Oni priznaju svoje grijehe.
	Dakle nek gosti Žeravnika budu istrijebljeni!

12	Oni koji se budu bojali svojeg Gospodara
	u njegovoj nepronicivoj tajni
	dobiće oprost i veliku naknadu.

13	Bilo da vi čuvate svoje riječi kao tajnu
	ili da ih rasglašavate,
Allah savršeno poznaje sadržinu vaših srca.

14	Ne poznaje li on ono što je stvorio,
	on koji je Oštrouman
	i koji je savršeno obaviješten?

15	On je taj koji je učinio zemlju za vas vrlo pogodnom.
	Prođite dakle njene ogromne prostore;
	jedite što vam je Allah  dodijelio
	  za vaše održavanje.
	Oživljavanje se obaviti kod njega.

16	Jeste li vi sigurni 
	da onaj koji je u nebu
	neće dati da vas zemlja proguta?
	Evo kako ona već podrhtava…

17	Jeste li vi sigurni
	da onaj koji je unebu
	ne će protiv vas rasvezati uragan kamenja?
	Tada ćete  vi znati što je moje upozorenje.

18	Oni koji su živjeli prije njih govorili su da je to laž.
	Kakvo je tad bilo moje negodovanje!

19	Ne uočavaju li oni ptice
	koje šire i skupljaju svoja krila iznad njih?
	Jedino Milosrdni njih podržava;
	on savršeno vidi svaku stvar.

20	Da li bi onaj koji, za vas,
	  bijaše stvorio jednu vojsku
	 bio sposoban
	vama pomoći protiv Milosrdnoga?
	– Nevjerni su u potpunoj zabludi –

21 Ko  je dakle onaj koji će priskrbiti vašim potrebama
	ako Allah  zadrži svoja davanja?
	– Ali oni su uporni
	  u gluposti i u mržnji –

22	Onaj koji hoda oborenog lica
	da li je bolje usmjeren
	nego onaj koji ide pravim putem
	uspravljajući se?

23	Reci:
	« On je taj koji vas je porodio;
	on vam je dao sluh, vid, nutrinu.
	Vi ste malo zahvalni! »

24	Reci:
	« On je taj koji vas je rasijao zemljom,
	i kod njega ćete  biti sakupljeni. »

25	Oni kažu:
	« Kad će se dakle ostvariti to obećanje,
	ako ste vi vjerodostojni? »

26	Reci:
	« Znanost postoji samo u Allaha.
	Ja sam samo jedan jasni upozoritelj. »

27	Kad nevjernici budu vidjeli kaznu izbliza,
	njihova će lica biti užasnuta.
	Njima će se reći:
	« Evo što ste vi iskali! »

28	Reci:
	« Što mislite vi?
	Bilo da me Allah  uništi, mene i moje pratitelje
	bilo da mi učini milosrđe,
 Ko  će dakle zaštititi nevjernike
	protiv jedne bolne kazne? »

29	Reci:
	« On, Milosrdni!
	Mi vjerujemo u njega;
	mi se povjeravamo u njega!
	Vi ćete  uskoro znati
 Ko  se nalazi u očiglednoj zabludi. »

30	Reci:
	« Što mislite vi?
	Da voda kojom vi raspolažete
	  bude upijena od zemlje,
 Ko  bi vam dakle priskrbio malo čiste vode? »